b'\n_START_ARTICLE_\nVadehavscentret\n_START_PARAGRAPH_\nVadehavscentret ved Vester Vedsted sydvest for Ribe er ejet af den selvejende institution "Fonden for Vadehavscentret". Centrets form\xc3\xa5l er at at \xc3\xb8ge kendskabet til og forst\xc3\xa5elsen for Vadehavet og marsken._NEWLINE_Der er cafe og udstillinger om natur, stormflod og kultur i marsken og Vadehavet._NEWLINE_Centrets naturvejledere arrangerer ture i omr\xc3\xa5det og til Mand\xc3\xb8 for skoler, foreninger, firmaer og private._NEWLINE_For folkeskolens \xc3\xa6ldste klasser og ungdomsuddannelserne tilrettel\xc3\xa6gges der et specielt program hvor undervisning og oplevelser kombineres._NEWLINE_Centrets st\xc3\xb8tteforening "Baglandet" arbejder for at udbrede kendskabet til Vadehavscentret og at st\xc3\xb8tte og inspirere til videreudvikling af Vadehavscentret og de aktiviteter, der foreg\xc3\xa5r i og omkring centret._NEWLINE_Vadehavscentret modtog i 2017 prisen som \xc3\x85rets Byggeri i Danmark. Det ombyggede museum er tegnet af Dorte Mandrup, og blev til i samarbejde mellem Esbjerg Kommune, A.P. M\xc3\xb8ller Fonden, Arbejdsmarkedets Feriefond, Friluftsr\xc3\xa5det, Louis Petersens Legat, Augustinus Fonden og Realdania.'